Revista satirică franceză Charlie Hebdo a dedicat coperta noului său număr accidentului aviatic în care președintele iranian Ebrahim Raisi a murit.
„Dumnezeu există. El scapă de mullahi”, se arată în mesaj. Fotografia arată un deget (cu aluzie la Dumnezeu) care apasă elicopterul.
Coperta apar în contextul în care președintele iranian e înmormântat în aceste zile, iar în Iran sunt cinci zile de doliu. Imaginile impresionante cu mulțimi de iranieni care-și plâng liderul circulă pe rețelele de socializare.
Coperta actuală a stârnit numeroase controverse, dar nu este prima care naște dezbateri aprinse. Folosind un ton ireverenţios şi nonconformist, „Charlie Hebdo” are o orientare profund antireligioasă şi de stânga, publicând articole despre extrema dreaptă, catolicism, islam, iudaism, cultură, politică etc. Potrivit directorului publicaţiei, Stéphane Charbonnier, politica editorială a „Charlie Hebdo” reflectă „toate elementele pluralismului de stânga”, chiar şi subiectele mai sensibil de abordat.
Atacul de la revistă
La 7 ianuarie 2015, în timpul unei ședințe de redacție, sediul revistei a fost atacat, la Paris. Atacul împotriva revistei Charlie Hebdo s-a soldat cu 12 morți și 11 răniți, atacatorii fiind uciși după două zile de către forțele speciale ale poliției. Atacatorii mascaţi au intrat în clădire în jurul orei locale 11.30 (12.30, ora României), chiar în timpul unei ședințe de redacție săptămânalului satiric, au deschis focul cu arme Kalaşnikov și au strigat strigând „Allah Akbar“ şi „Profetul a fost răzbunat“, totul după ce revista a publicat o satiră despre Allah.
Alt caz celebru
Scriitorul Salman Rushdie a fost atacat în 2022. El și-a amintit că atacatorul a venit „alergând pe scări” și l-a înjunghiat în ochi, inclusiv în gât și abdomen, într-un atac care a durat 27 de secunde. Rushdie spune că ochiul i-a rămas atârnat pe față „ca un ou fiert moale” și că pierderea ochiului „îl supără în fiecare zi”. „Îmi amintesc că am crezut că mor”, a spus el. — Din fericire, m-am înşelat. Nu m-am putut lupta cu el”, a spus autorul. — N-am putut să fug de el. Salman Rushdie a fost dus la spital cu elicopterul și și-a petrecut șase săptămâni la recuperare. Rushdie a devenit celebru cu capodopera sa din 1981, "Midnight's Children". În 1989, liderul revoluţionar iranian de la acea vreme, ayatollahul Khomeini a cerut asasinarea autorului din cauza romanului lui Rushdie "Versetele satanice", care a fost considerat blasfemiator şi insultător pentru Islam. Rushdie nu vede cu un ochi de când a fost înjunghiat de mai multe ori de către un atacator musulman în Statele Unite în 2022. Cea mai recentă carte a sa, "Victory City", este despre înjunghiere. Atacatorul a pledat nevinovat la acuzaţiile de tentativă de omor.